**Datum:** Rijeka,14.rujna 2023.

**Kolegij:** Osnove instrumentiranja u ginekologiji i porodništvu

**Voditelj:** Damir Ćerimagić

**Katedra:** Katedra za primaljstvo

**Studij: Prediplomski stručni studij**

**Naziv studija:**

Primaljstvo redovni

Primaljstvo

**Godina studija:** 3

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| **Kolegij „Osnove instrumentiranja u ginekologiji i porodništvu“** je izborni kolegij na trećoj godini Stručnog studija primaljstva koji se sastoji od  30 sati nastave odnosno 15 sati predavanja i 15 sati vježbi (ECTS 2).  **Cilj kolegija:** Upoznati studente sa kirurškim instrumentima i materijalima koji se koriste prilikom zahvata u ginekologiji i opstetriciji te sa organizacijom i tehničkom pripremom operacijske sale te principima kiruške asepse i antisepse.  **Sadržaj kolegija:** Studenti trebaju usvojiti znanja o tehničkoj pripremi sale i instrumenata za operacijske zahvate u ginekologiji i opstetriciji, o organizaciji rada u sali, održavanju ispravnosti instrumentarija te provođenju osnovnih mjera zaštite osoblja i bolesnika tijekom operacijskog zahvata. Upoznati se s materijalima koji se koriste u ginekološkoj kirurgiji (instrumenti, elektronska i elektronička oprema, laparoskopska oprema, materijali za šivanje). Steći znanja o korištenju zaštitnih sredstava tijekom operacije i zaštiti osoblja od infekcije tijekom operacijskog zahvata. Naučiti metode dezinfekcije i sterilizacije te principe asepse i antisepse.  **Obaveze studenata:** Nastava se izvodi u obliku predavanja i vježbi. Tijekom predavanja nastavnik objašnjava temu i potiče aktivno i kritičko razmišljanje studenata te sudjelovanje u raspravi. Nastavnici sa studentima raspravljaju o specifičnostima i problemima u sklopu svake obrađivane teme. Vježbe se izvode u kabinetu. Tijekom vježbi studenti stječu osnovna praktična znanja vezana uz rad u operacijskoj sali te poznavanja i razlikovanja kirurških instrumenata i materijala te pravilnog rukovanja sa istima.  O pohađanju nastave vodi se evidencija za svakog studenta. Na kraju nastave je pismeni završni ispit. Izvršavanjem svih nastavnih aktivnosti te položenim završnim ispitom student stječe 2ECTS boda. |

**Popis obvezne ispitne literature:**

|  |
| --- |
| 1. Šustić N, Šustić V. Tehnika instrumentiranja I. Otokar Keršovani, Rijeka, 1981. 2. Šustić N, Šustić V. Operaciona dvorana i uvod u tehniku instrumentiranja. Otokar Keršovani, Rijeka, 1978. |

**Popis dopunske literature:**

|  |
| --- |
| 1. Nemitz R. Surgical Instrumentation: An Interactive Approach. W.B. Saunders, 2008. 2. Shirley M. Tighe Instrumentation for the Operating, Mosby, Inc., an affiliate of Elsevier, 2012.(odabrana poglavlja) |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1 Uvodno predavanje**  *Ishod učenja:*  Upoznati se sa ciljevima kolegija. Prikazati povijesni pregled razvoja kirurgije i instrumentiranja. Informirati se o edukacija instrumentarki i instrumentara u Svijetu, EU i HR.  **P2 Opći postupci u sprječavanju infekcija – dezinfekcija**  *Ishod učenja*  Naučiti osnove i definicije antisepse i antisepse. Upoznati se sa različitim metodama dezinfekcije. Pobliže objasniti svaku od metoda. Prikazati najvažnije organske i anorganske dezinficijense koji su trenutno u upotrebi. Naučiti pravilnu upotrebu zaštitne opreme te kirurškog pranja ruku.  **P3 Sterilizacija**  *Ishod učenja*  Naučiti razliku između sterilizacije i dezinfekcije. Prikazati metode sterilizacije koje se danas koriste te njihove osobitosti. Naučiti pravilnu pripremu instrumenata za sterilizaciju. Usvojiti metode kontrole sterilnosti.  **P4 Organizacija operacijske sale/dvorane**  *Ishod učenja*  Naučiti dijelove i specifičnosti operacijske dvorane. Usvojiti pojam operacijskog bloka te dijelove koji ga sačinjavaju. Osnove o pripremi operacijske sale kao i operacijskog polja.  **P5 Organizacija laparoskopske sale/jedinice**  *Ishod učenja*  Upoznati specifičnosti laparoskopske kirurgije te način kako se organizira laparoskopska jedinica/sala u odnosu na klasičnu operacijsku salu. Naučiti osnovne dijelove laparoskopskog stupa te aparata specifičnih za laparoskopsku kirurgiju.  **P6 Kirurški instrumenti**  *Ishod učenja*  Naučiti podjelu kirurških instrumenata. Upoznati se sa pojedinim tipovima kirurških instumenata te njihovim razlikama i specifičnostima. Poseban osvrt na specijalizirane instrumente koji se koriste u ginekologiji i opstetriciji. Naučiti razlikovati kirurške materijale (šave) prema njihovim karakteristikama i specifičnostima. |

# Popis seminara s pojašnjenjem:

|  |
| --- |
| Unesite tražene podatke |

# Popis vježbi s pojašnjenjem:

|  |
| --- |
| **V1 Osnovni kirurški instrumenti i materijali za zatvaranje rana**  *Ishod učenja*  Upoznati osnovne kirurške instrumente. Naučiti razlikovati njihove specifičnosti. Steći osnovna znanja instrumentiranja vezana za pravilnu pripremu, rukovanje i dodavanje pojedinih instrumenata. Steći znanja o materijalima koji se koriste za zatvaranje rana u kirurgiji. Upoznati se sa kirurškim koncima, njihovim specifičnostima, oznakama na pakiranju, vrstama igala. Naučiti pravilo postavljati iglu u iglodržač. Demonstrirati vezanje čvorova u kirurgiji. Prikazati kožni stapler te pravilnu pripremu I upotrebu.  **V2 Ginekološki instrumenti**  *Ishod učenja*  Upoznati instrumente specifične za ginekološku kirurgiju. Prikazati set za male zahvate u ginekologije sa posebnim osvrtom na set za dilataciju I kiretažu. Naučiti kako se set pravilo priprema te koje su specifičnosti pravilnog rukovanja pojedinim instrumentima  **V3 Laparoskopski instrumenti**  *Ishod učenja*  Upoznati se sa specifičnostima laparoskopskih instrumenata koji se koriste u minimalno invazivnoj kirurgiji u ginekologiji. Naučiti pravilnu pripremu instrumenata te rukovanje sa istima. Naučiti pravilno dodavati laparoskopske instrumente. Steći osnovna znanja o principima I specifičnostima laparoskoske kirurgije te laparoskopskih aparata. |

**Obveze studenata:**

|  |
| --- |
| Studenti su obvezni redovito pohađati nastavu. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***ECTS bodovni sustav ocjenjivanja:***  Ocjenjivanje studenata provodi se prema važećem **Pravilniku o studijima Sveucilišta u Rijeci**, odnosno Odluci o izmjenama i dopunama **Pravilniku o studijima Sveucilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše **30% ocjenskih bodova**, dok se preostalih **70% ocjenskih bodova** ostvaruje na završnom ispitu.  **Od maksimalnih 30% ocjenskih bodova koje je moguće ostvariti tijekom nastave, student mora ostvariti minimalno 15% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu.**  Student koji je ostvario manje od 15% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.  Ocjenjivanje studenata vrši se primjenom ECTS (A-F) i brojčanog sustava (5-1).  **Ocjenske bodove student stječe na sljedeći način:**  **1. Tijekom nastave student može ostvariti maksimalno 30% / minimalno 15% ocjenskih bodova, a ocjenjuje se:**  a) pohadanje nastave (do 30% ocjenskih bodova)   1. **Pohadanje nastave (do 30% ocjenskih bodova)**   Nazočnost na predavanjima je obvezna, a student može izostati s **30% nastave isključivo** **zbog zdravstvenih razloga** što opravdava liječničkom ispričnicom.  Ukoliko student opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F. Pohađanje nastave (predavanja i seminari) boduje se na sljedeći način:   |  |  | | --- | --- | | **Ocjena (% neopravdani izostanci)** | **% ocjenski bodovi** | | 5 (0%) | **30** | | 4 (do 10%) | **25** | | 3 (do 20%) | **20** | | 2 (do 30%) | **15** | | 1 (više od 30%) | **0** |   **2. Na završnom ispitu student može ostvariti maksimalno 70% / minimalno 35% ocjenskih bodova, a ocjenjuje se:**  a) pismeni ispit (do 50% ocjenskih bodova)  b) usmeni ispit (do 20% ocjenskih bodova)   1. **Pismeni ispit (do 50% ocjenskih bodova)**   Student će pristupiti završnom ispitu kroz pismenu provjeru znanja (pismeni ispit) na osnovi čega može ostvariti maksimalno 50% ocjenskih bodova. Prolaznost na istom je 50% uspješno riješenih ispitnih zadataka s minimalno 25% ocjenskih bodova što je uvijet za izlaznost na usmeni ispit. Negativno ocijenjen student na pismenom ispitu ne može pristupiti usmenoj provjeri znanja do god ne bude pozitivno ocijenjen, odnosno do god ne ostvari najmanje 25% ocjenskih bodova, dok se rezultati postignuti tijekom nastave prenose. Maksimalan broj izlazaka na završni ispit je 3 puta u akademskoj godini prema prethodno objavljenim terminima ispitnih rokova. Postignuti rezultati pojedinog studenta boduju se na sljedeći način:   |  |  | | --- | --- | | **ocjena** | **% ocjenski bodovi** | | 5 | **50** | | 4 | **42** | | 3 | **34** | | 2 | **25** | | 1 | **0** |  1. **Usmeni ispit (do 20% ocjenskih bodova)**   Student ce pristupiti usmenoj provjeri znanja na osnovi čega može ostvariti maksimalno 20% ocjenskih bodova. Student mora biti pozitivno ocijenjen i ostvariti minimalno 10% ocjenskih bodova za prolaznost na usmenom ispitu. Negativno ocijenjen student na usmenom ispitu izaći će na sljedeći ispitni rok, odnosno do god ne ostvari najmanje 10% ocjenskih bodova, dok se rezultati postignuti na pismenom ispitu prenose. Maksimalan broj izlazaka na završni ispit je 3 puta u akademskoj godini prema prethodno objavljenim terminima ispitnih rokova. Postignuti rezultati pojedinog studenta boduju se na sljedeći način:   |  |  | | --- | --- | | **ocjena** | **% ocjenski bodovi** | | 5 | **20** | | 4 | **16** | | 3 | **14** | | 2 | **10** | | 1 | **0** |     **Konačna ocjena** je postotak usvojenog znanja kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:  **A = 90 - 100% ocjenskih bodova**  **B = 75 - 89,9%**  **C = 60 - 74,9%**  **D = 50 - 59,9%**  **F = 0 - 49,9%**  Ocjene u ECTS sustavu prevode se u brojčani sustav na sljedeći način:  **A = izvrstan (5)**  **B = vrlo dobar (4)**  **C = dobar (3)**  **D = dovoljan (2)**  **F = nedovoljan (1)** |

**Mogućnost izvođenja nastave na stranom jeziku:**

|  |
| --- |
| Za sada ne postoji |

**Ostale napomene (vezane uz kolegij) važne za studente:**

|  |
| --- |
| Nastavni sadržaji i sve obavijesti vezane uz kolegij kao i ispitni termini nalaze se na mrežnim stranicama Fakulteta zdravstvenih studija Sveučilišta u Rijeci, Katedre za primaljstvo |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 29.02.2024. | P1 (08:15-09:00)  FZSRI sala |  |  | Damir Ćerimagić |
| 29.02.2024. | P2 (09:15 -10:45)  FZSRI sala |  |  | Damir Ćerimagić |
| 07.03.2024. | P3 (08:15-10:45)  FZSRI sala |  |  | Đeni Andrić / Damir Ćerimagić |
| 14.03.2024. | P4 (08:15-10:45)  FZSRI sala |  |  | Damir Ćerimagić |
| 18.03.2024. | P5 (08:15-10:45)  FZSRI sala |  |  | Damir Ćerimagić |
| 26.03.2024. | P6 (08:15-10:45)  FZSRI sala |  |  | Damir Ćerimagić |
| 27.03.2024. |  |  | V1 (08:15-12:00)  Kabinet | Damir Ćerimagić |
| 28.03.2024. |  |  | V2 (08:15-12:00)  Kabinet | Damir Ćerimagić |
| 29.03.2023. |  |  | V2 (08:15-12:00)  Kabinet | Damir Ćerimagić |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvodno predavanje | 1 | FZSRI sala |
| P2 | Opći postupci u sprječavanju infekcija – dezinfekcija | 2 | FZSRI sala |
| P3 | Sterilizacija | 3 | FZSRI sala |
| P4 | Organizacija operacijske sale/dvorane | 3 | FZSRI sala |
| P5 | Organizacija laparoskopske sale/jedinice | 3 | FZSRI sala |
| P6 | Kirurški instrumenti | 3 | FZSRI sala |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati predavanja** | 15 |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 | Osnovni kirurški instrumenti i materijali za zatvaranje rana | 5 | FZSRI kabinet |
| V2 | Ginekološki instrumenti | 5 | FZSRI kabinet |
| V3 | Laparoskopski instrumenti | 5 | FZSRI kabinet |
|  |  |  |  |
|  |  |  |  |
|  | **Ukupan broj sati vježbi** | 15 |  |

|  |  |
| --- | --- |
|  | **ISPITNI TERMINI (završni ispit)** |
| 1. | 12.04.2024. |
| 2. | 03.05.2024 |
| 3. | 07.06.2024. |
| 4. | 10.09.2024. |